༈ རང་
རིག་ཆོས་སྐུའི་རང་ཞལ་ལ། །བཅོས་བསླད་མེད་པའི་ངང་ནས་ལྟོས། །བཟང་ངན་
རྟོག་པ་བསུ་སྐྱེལ་སྤོངས། །གནས་པ་གདོད་མའི་གནས་ལུགས་ཏེ། །འགྱུ་ན་རང་
བྱུང་རིག་པའི་རྩལ། །གང་ཡང་རིག་པའི་རང་སོ་ཉིད། །མ་ཤོར་ཙམ་དུ་སྐྱོང་བ་
གནད། །ཡེངས་འཁྲུལ་མ་རིག་མཚུངས་ལྡན་ལ། །རང་ཤེས་བྱ་རས་མཉམ་བཞག་
གཅེས། །མདོར་ན་ཡེ་ཤེས་ཚོགས་དེ་དང༌། །མུན་ཁྲིད་བསྐྱེད་རིམ་ལ་སོགས་པའི།།
འདུས་བྱས་དགེ་བ་བསོད་ནམས་ཚོགས། །ཟུང་འཇུག་རྫོགས་སངས་རྒྱས་ཐོབ་
ཆེད། །བསྔོ་སྨོན་རྒྱས་གདབ་མ་རྒན་འགྲོ། །སྡུག་བསྔལ་རྒྱ་མཚོ་ལས་བསྒྲལ་ཏེ། །
བདེ་མཆོག་ཐར་གླིང་བཀོད་ནུས་ཤོག །ཅེས་རྒྱལ་རོང་པ་འཇིགས་མེད་རྡོ་རྗེ་ལ་གནང་བའོ། །